เจด้า จับคู่ ต้อง พระเอกป้ายแดง ตลาดบังเอิญรัก ซิทคอมคลายเครียด
คลายเครียดช่วงวันหยุดสุดสัปดาห์ ช่อง7HD นำเสนอซิทคอมอารมณ์ดี ตลาดบังเอิญรัก จากค่าย โฟร์ ดี ครีเอทีฟฯ จับนางเอกดาวรุ่งสุดฮอต เจด้า-ศรัณย่า ชุณหศาสตร์ ในบท ชมพู่ ลูกสาวแม่ค้าผลไม้สุดแสบ ประกบคู่กับ ต้อง-สมิตพงศ์ สกุลพงศ์ชัย พระเอกใหม่ป้ายแดง ที่มารับบท บังเอิญ ชายหนุ่มที่จับพลัดจับผลูต้องมาเป็นคนดูแลตลาดในเรื่องราวของนาย บังเอิญ ชายหนุ่มจิตใจดีแต่ตกงานเพราะพิษเศรษฐกิจจนจำใจยอมจะกลับบ้านต่างจังหวัด แต่ก็จับพลัด จับผลูกลายมาเป็นคนคุมตลาดแทน เฮียหมู ที่เกิดอุบัติเหตุหมดสติเป็นเจ้าชายนิทรา ทำให้เขาได้เจอกับ ชมพู่ ลูกสาวแม่ค้าขายผลไม้ที่เขาตกหลุมรักทันทีเมื่อแรกเห็น แต่ไม่ใช่เรื่องง่าย งานนี้ บังเอิญ ต้องเอาชนะใจ ชมพู่ รวมถึงพ่อค้าแม่ค้าทุกคนในตลาดด้วยวิธีต่างๆ ความวุ่นวายและความสนุกจึงเกิดขึ้นที่ตลาดแห่งนี้>> อ่านเรื่องย่อนิยายทุกเรื่อง คลิกที่นี่ <<เจด้า เผยว่า เจด้ารับบทชมพู่ เป็นลูกสาวแม่ค้าร้านผลไม้ เป็นคนตรงๆ ตอนแรกจะไม่ชอบหน้าบังเอิญเลยเพราะคิดว่าเขาเป็นคนไม่ดีแต่มันก็จะมีเรื่องราวมากมายเกิดขึ้นที่ทำให้ความรู้สึกเราค่อยๆเปลี่ยนไป การทำงานละครเรื่องนี้สนุกมากค่ะ บรรยากาศการทำงานเป็นกองละครที่มีแต่ความสุขมีแต่รอยยิ้ม เชื่อว่าเมื่อได้ชมแล้วจะยิ้มตามไปด้วยแน่นอนด้าน ต้อง พระเอกน้องใหม่ เปิดใจว่า ดีใจและตื่นเต้น ครับเพราะเป็นครั้งแรกที่ผมได้รับโอกาสให้นำแสดงด้วย แต่ความที่ตัวละครบังเอิญยังเป็นคนที่วัยไม่ไกลเราเท่าไหร่ก็จะอุ่นใจขึ้นนิดหนึ่ง บังเอิญเขาเป็นผู้ชายที่มีความตั้งใจเป็นคนมองโลกในแง่ดีจะทำอะไรทีจะคิดวิเคราะห์ใคร่ครวญก่อนเสมอ ตัวละครนี้น่ารักครับ ผมอยากให้ทุกคนติดตาม รับประกันเลยว่าสนุกมากๆ ขนาดผมแสดงเองเวลามาดูมอนิเตอร์ยังยิ้มทุกครั้งเลยร่วมด้วยนักแสดงคับคั่ง อาทิ พสธร ทรงถาวรทวี ญดา สุวรรณปัฏนะ สุรเกียรติ บุนนาค ณธษา เวชประสิทธิ์ กรองทอง รัชตะวรรณ วิยะดา อุมารินทร์ อาฉี เสียงหล่อ ธีระพล หอมจม วีระชัย หัตถ์โกวิท ฯลฯติดตามชม ตลาดบังเอิญรัก ออกอากาศทุกวันเสาร์-อาทิตย์ เวลา 09.00 น. ทางช่อง 7HD.
คลายเครียดช่วงวันหยุดสุดสัปดาห์ ช่อง7HD นำเสนอซิทคอมอารมณ์ดี ตลาดบังเอิญรัก จากค่าย โฟร์ ดี ครีเอทีฟฯ จับนางเอกดาวรุ่งสุดฮอต
ตลาดบังเอิญรัก,เจด้า ศรัณย่า,ต้อง สมิตพงศ์,สมิตพงศ์ สกุลพงศ์ชัย,ละครช่อง7,นิยาย,ข่าววันนี้,ละคร